ફિરોઝ ખાનની ‘જાંબાઝ’નું સુપરહિટ સૉન્ગ ‘હર કિસી કો નહીં મિલતા...’ ઑફિશ્યલી ફિલ્મ ‘બૉસ’માં વાપરવામાં આવ્યું છે એટલું જ નહીં, ફિરોઝ ખાનની જે સ્ટાઇલ હતી અને જે પ્રકારનાં કપડાં પહેરવાની તેમની રીત હતી એ જ સ્ટાઇલ અને રીત અક્ષયકુમારે ગીતમાં દેખાડી છે. હકીકત એ છે કે અક્ષયકુમાર ફિરોઝ ખાનની સ્ટાઇલને બૉસ ગણે છે અને એ જ કારણે તેણે ફિરોઝ ખાનને પોતાની ફિલ્મ ‘બૉસ’માં શ્રદ્ધાંજલિ આપવાના ભાવથી ‘જાંબાઝ’નું આ ગીત વાપર્યું છે. ઓરિજિનલ ગીતનું મ્યુઝિક કલ્યાણજી-આણંદજીએ આપ્યું હતું જ્યારે રીમિક્સ થયેલા આ સૉન્ગનું મ્યુઝિક ચિંતન ભટ્ટે આપ્યું છે. ફિલ્મ ‘જાંબાઝ’માં અક્ષયકુમારની સાસુ ડિમ્પલ કાપડિયા પણ હતી.